钦定古今图书集成/明伦汇编/闺媛典/第348卷 > 为人撰乞巧文 沈亚之
## 钦定古今图书集成/明伦汇编/闺媛典/第348卷 > 为人撰乞巧文 沈亚之

邯郸人伎妇李客子，七夕祀，织女作《穿针戏》，取笤篁芙蓉，杂致席上，以望巧所降。其夫以为“沈下贤工文，能创窈窕之思，善感物态。” 因请撰为情语，以道所欲。词曰：

“惟云渚之震秋兮，矢旷碧以凝慕，悬韶桂于姹月，泫
明泪之新露，即河房之将期，俨龙轮以就驭，恭闻司
巧之多方，妾修馨香以奉具，窃独溺于自私，希灵娥
之所付。羽碧凝其异质兮，韵隆虹于霾霁，假文羽于
孔雀兮，而使擅夫佳丽。载云蝉之重緌兮，涂蛮金于
绮篲。细绡缕于藕肠兮，差莲跗以齿致。而纎爪之丝
虫兮，袅檐机之夕缀。”是物之巧功善饰，愿赐妾于《针
纫也》。葩萼郁于浓妍，包多宜以善喜。引纎吹于轻飙，
若将翔而复倚。醉光春之流景，播清香于万里。霓烟
出乎无间，缥窈眇以斐亹。若披若曳兮，扯平林兮横
晓水。袭霁旦之繁芳兮，因文映而增绮。澹冉冉其伙
容，世无容以偕此。是物之巧容善态，愿委妾于《态媚》
也。短蒲狭涘兮曲溜溢，䴔䴖鹓鶵兮引乳娣，戏音清
谐兮荡曳，牵游裾之低凝兮，蔓春心于淇裔。枯寒劲
干兮噫气摆，风叫夜兮留澡雪，留韵凄涩兮映𠹗咽。
吟梦语之连涟，感霜钟之流越。是物之巧音善感，愿
付妾于管弦也。

《七夕穿针　　　　　　　　梁》·刘孝威

缕乱恐风来，衫轻羞指现。故穿双眼针，持缝合欢扇。